Lav et referat af nedenstående tekst:

Tekst:
Året 2022 er meget snart forbi. Mens de fleste har tankerne rettet mod nytårsfesten og den tilhørende menu med både god mad og drikke, så har andre måske allerede blikket rettet mod januar måned og de - for nogle - tilhørende nytårsforsæt. En undersøgelse, som Kantar Gallup har lavet for forsikringsselskabet Gjensidige, viser, hvilke nytårsforsæt, som er mest populære blandt nordjyderne. Motion og sund kost Det er ikke uvant, at januar måned er forbundet med sund kost og motion ovenpå juledagene, hvor julemad, slik og en god mængde alkohol er blevet indtaget. De fleste steder i landet plejer diverse fitness-kæder at nyde godt af danskernes nytårsforsæt, der oftest involverer motion. Det er også tilfældet i år, hvor nordjydernes absolutte favorit nytårsforsæt igen er et ønske om at dyrke mere motion. Her har hele 11,9 procent svaret, at det er deres nytårsforsæt for 2023. Samtidig har 11,6 procent svaret, at deres nytårsforsæt er at ville tabe sig, mens 9,2 procent ønsker at spise sundere. Her kan du se top fem over nordjydernes nytårsforsæt: Spare penge Stigende inflation og energikrise har påvirket mange danskere - og nordjyder - og det har måske noget at gøre med dette års tredje mest populære nytårsforsæt blandt netop nordjyderne. 10,5 procent har nemlig svaret, at de vil spare penge eller forbedre sin økonomi i 2023. Familietid Til sidst i nordjydernes top fem finder man et ønske om at bruge mere tid med familien. Her har 6,6 procent nemlig svaret, at det er deres nytårsforsæt for 2023. Om coronapandemien har noget at gøre med dette nytårsforsæt vides ikke, men efter godt og vel to år uden megen kontakt med familie og venner, så kunne det da godt tyde på, at familietiden har været mindre i de forgangende år, og derfor er den måske mere eftertragtet i det kommende år. Ingen nytårsforsæt Selvom mange nordjyder har nytårsforsæt for det kommende år, så er den absolutte topscorer på listen faktisk, at man ikke har et nytårsforsæt overhovedet. Her har hele 59,20 procent nemlig svaret, at de ikke laver nytårsforsæt.

Referat:
En undersøgelse viser, hvilke nytårsforsæt nordjyderne har for 2023.